CELEX: 32002D0757
Language: el
Date: 2002-09-19 00:00:00
Title: 2002/757/ΕΚ: Απόφαση της Επιτροπής, της 19ης Σεπτεμβρίου 2002, σχετικά με τη λήψη προσωρινών και επειγόντων φυτοϋγειονομικών μέτρων για την αποφυγή της εισαγωγής και της εξάπλωσης, μέσα στην Κοινότητα, του Phytophthora ramorum Werres, De Cock & Man in 't Veld sp. nov. [κοινοποιηθείσα υπό τον αριθμό Ε(2002) 3380]

Avis juridique important

|

32002D0757

2002/757/ΕΚ: Απόφαση της Επιτροπής, της 19ης Σεπτεμβρίου 2002, σχετικά με τη λήψη προσωρινών και επειγόντων φυτοϋγειονομικών μέτρων για την αποφυγή της εισαγωγής και της εξάπλωσης, μέσα στην Κοινότητα, του Phytophthora ramorum Werres, De Cock & Man in 't Veld sp. nov. [κοινοποιηθείσα υπό τον αριθμό Ε(2002) 3380]  

Επίσημη Εφημερίδα αριθ. L 252 της 20/09/2002 σ. 0037 - 0039

Απόφαση της Επιτροπήςτης 19ης Σεπτεμβρίου 2002σχετικά με τη λήψη προσωρινών και επειγόντων φυτοϋγειονομικών μέτρων για την αποφυγή της εισαγωγής και της εξάπλωσης, μέσα στην Κοινότητα, του Phytophthora ramorum Werres, De Cock &  Man in 't Veld sp. nov.[κοινοποιηθείσα υπό τον αριθμό Ε(2002) 3380](2002/757/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2000/29/EΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας(1), όπως τροποποιήθηκε τελευταία από την οδηγία 2002/36/EΚ της Επιτροπής(2), και ιδίως το άρθρο 16 παράγραφος 3 τρίτη πρόταση,Εκτιμώντας τα ακόλουθα:(1) Εφόσον ένα κράτος μέλος θεωρεί ότι υπάρχει κίνδυνος εισαγωγής ή εξάπλωσης στο έδαφός του ενός επιβλαβούς οργανισμού που δεν περιλαμβάνεται στο παράρτημα I ή το παράρτημα II της οδηγίας 2000/29/EΚ, δύναται να λάβει προσωρινά κάθε απαιτούμενο συμπληρωματικό μέτρο για να προστατευθεί από τον εν λόγω κίνδυνο.(2) Το Ηνωμένο Βασίλειο ενημέρωσε, στις 29 Απριλίου 2002, τα λοιπά κράτη μέλη και την Επιτροπή, σχετικά με την εκδήλωση εστιών του Phytophthora ramorum Werres, De Cock &  Man in 't Veld sp. nov. (στο εξής "ο επιβλαβής οργανισμός") στο έδαφός του και ενέκρινε, στις 13 Mαΐου 2002, επιπρόσθετα μέτρα για την πρόληψη της εισαγωγής και της εξάπλωσης, στην Κοινότητα, του εν λόγω επιβλαβούς οργανισμού. Οι Κάτω Χώρες και η Γερμανία ανακοίνωσαν επίσης, στις 29 Aπριλίου 2002, την εκδήλωση, στα εδάφη τους, εστιών του εν λόγω επιβλαβούς οργανισμού.(3) Ο επιβλαβής οργανισμός δεν περιλαμβάνεται επί του παρόντος στο παράρτημα I ή το παράρτημα II της οδηγίας 2000/29/EΚ. Εντούτοις, μια προκαταρκτική ανάλυση παρασιτολογικόύ κινδύνου, με βάση τα διαθέσιμα επιστημονικά στοιχεία, κατέδειξε ότι ο επιβλαβής αυτός οργανισμός και οι επιζήμιες επιπτώσεις του θα μπορούσαν να προκαλέσουν σημαντικό πρόβλημα, από υγειονομική άποψη, στην Κοινότητα, ιδίως τα μη ευρωπαϊκά απομονωθέντα στελέχη, τα οποία εμφανίστηκαν μόνο στην Αμερική, για τις βελανιδιές στην Κοινότητα, καθώς και τα ευρωπαϊκά απομονωθέντα στελέχη για τα διακοσμητικά φυτά, όπως το Rhododendron spp. και το Viburnum spp. Ζητήθηκε από τις αρμόδιες υπηρεσίες στα κράτη μέλη να εξακολουθήσουν τις επιστημονικές έρευνες σχετικά με τον κίνδυνο που προέρχεται από τα μη ευρωπαϊκά απομονωθέντα στελέχη για τις βελανιδιές της Κοινότητας, την επιδημιολογία του επιβλαβούς οργανισμού και τα δυνητικά φυτά ξενιστές.(4) Κατά συνέπεια, είναι απαραίτητο να ληφθούν προσωρινά και κατεπείγοντα φυτοϋγειονομικά μέτρα κατά της εισαγωγής και της εξάπλωσης, στην Κοινότητα, του επιβλαβούς οργανισμού.(5) Τα εν λόγω μέτρα πρέπει να εφαρμόζονται κατά την εισαγωγή ή την εξάπλωση του επιβλαβούς οργανισμού, την παραγωγή και τη μετακίνηση, εντός της Κοινότητας, γνωστών φυτών ξενιστών του επιβλαβούς οργανισμού, καθώς και για την γενικότερη επιτήρηση της εμφάνισης ή της παρατεταμένης απουσίας του επιβλαβούς οργανισμού στα κράτη μέλη. Εντούτοις, δεν υφίσταται ανάγκη εφαρμογής τέτοιων μέτρων σε φυτά του Rhododendron simsii Planch, εκτός των καρπών και σπόρων προς σπορά, επειδή τα διαθέσιμα πληροφοριακά στοιχεία δείχνουν ότι τα εν λόγω φυτά δεν προσβάλλονται από τον επιβλαβή οργανισμό.(6) Τα αποτελέσματα των προαναφερθέντων μέτρων θα αποτελέσουν το αντικείμενο τακτικής αξιολόγησης κατά τα έτη 2002 και 2003, ιδίως με βάση τα στοιχεία που θα πρέπει να παράσχουν τα κράτη μέλη. Θα ληφθούν ενδεχομένως υπόψη και άλλα μέτρα, ανάλογα με τα αποτελέσματα της εν λόγω αξιολόγησης, καθώς και της επιστημονικής γνώμης που θα διατυπωθεί από τα κράτη μέλη.(7) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Για τους σκοπούς της παρούσας απόφασης:1. ως "ο επιβλαβής οργανισμός" νοείται ο Phytophthora ramorum Werres, De Cock &  Man in 't Veld sp. nov.2. ως "ευπαθή φυτά" νοούνται τα φυτά, εκτός των καρπών και σπόρων προς σπορά, των Acer macrophyllum Pursh., Aesculus californica Nutt., Arbutus menziesii Pursch., Arctostaphylos spp. Adans, Heteromeles arbutifolia (Lindley) M. Roemer, Lithocarpus densiflorus (H &  A), Lonicera hispidula (Dougl.), Quercus spp. L., Rhamnus californica (Esch), Rhododendron spp. L., διαφορετικά από Rhododendron simsii Planch., Umbellularia californica (Pursch.), Vaccinium ovatum (Hook &  Arn) Nutt. και Viburnum spp. L·3. ως "ευπαθής ξυλεία" νοείται ξυλεία των Acer macrophyllum Pursh., Aesculus californica Nutt., Lithocarpus densiflorus (H &  A) και Quercus L·4. ως "ευπαθής φλοιός" νοείται απομονωμένος φλοιός των Acer macrophyllum Pursh., Aesculus californica Nutt., Lithocarpus densiflorus (H &  A) και Quercus L.Άρθρο 2Απαγορεύονται η εισαγωγή στην Κοινότητα και η εξάπλωση, μέσα στην Κοινότητα, μη ευρωπαϊκών ή ευρωπαϊκών απομονωθέντων στελεχών του επιβλαβούς οργανισμού.Άρθρο 31. Τα ευπαθή φυτά και η ευπαθής ξυλεία επιτρέπεται να εισέρχονται στο έδαφος της Κοινότητας εφόσον πληρούν τα έκτακτα φυτοϋγειονομικά μέτρα που προβλέπονται στα σημεία 1α και 2 του παραρτήματος της παρούσας απόφασης και εφόσον επιθεωρούνται, κατά την είσοδο στην Κοινότητα, για να ανιχνεύεται η παρουσία μη ευρωπαϊκών απομονωθέντων στελεχών του επιβλαβούς οργανισμού, σύμφωνα με το άρθρο 13 παράγραφος 1 στοιχείο α) της οδηγίας 2000/29/EΚ, διαπιστώνεται δε, κατά την ανωτέρω επιθεώρηση, ότι είναι απαλλαγμένα από τον επιβλαβή οργανισμό.2. Οι διατάξεις των σημείων 1α και 2 του παραρτήματος της παρούσας απόφασης εφαρμόζονται μόνο για τα ευπαθή φυτά και την ευπαθή ξυλεία καταγωγής Ηνωμένων Πολιτειών της Αμερικής με προορισμό την Κοινότητα, με ημερομηνία αναχώρησης την 1η Νοεμβρίου 2002 και μετά.3. Τα μέτρα που προβλέπονται στο μέρος A τμήμα I σημείο 3 του παραρτήματος IV όσον αφορά την ξυλεία του Quercus L., συμπεριλαμβανομένης της ξυλείας που δεν διατήρησε τη φυσική στρόγγυλη επιφάνειά της, καταγωγής Ηνωμένων Πολιτειών της Αμερικής, δεν ισχύουν για την ευπαθή ξυλεία του Quercus L. η οποία πληροί τις απαιτήσεις του σημείου 2 στοιχείο β) του παραρτήματος της παρούσας απόφασης.4. Από την 1η Νοεμβρίου 2002 τα εισερχόμενα στην Κοινότητα φυτά Rhododendron spp., διαφορετικά από Rhododendron simsii Planch, και Viburnum spp., εκτός των καρπών και σπόρων προς σπορά, καταγωγής τρίτων χωρών, εκτός Ηνωμένων Πολιτειών της Αμερικής, επιτρέπεται να διακινούνται μέσα στην Κοινότητα μόνον αν συνοδεύονται από φυτοϋγειονομικό διαβατήριο συντασσόμενο και εκδιδόμενο σύμφωνα με την οδηγία 92/105/ΕΟΚ της Επιτροπής(3).Άρθρο 4Ο ευπαθής φλοιός καταγωγής Ηνωμένων Πολιτειών της Αμερικής δεν επιτρέπεται να εισέρχεται στην Κοινότητα.Άρθρο 5Από την 1η Νοεμβρίου 2002 τα φυτά Rhododendron spp., διαφορετικά από Rhododendron simsii Planch., και Viburnum spp., εκτός των καρπών και σπόρων προς σπορά, καταγωγής Κοινότητας δεν επιτρέπεται να διακινούνται εκτός του τόπου παραγωγής των παρά μόνον εφόσον πληρούν τους όρους που προβλέπονται στο σημείο 3 του παραρτήματος της παρούσας απόφασης. Οι παραγωγοί των φυτών αυτών οφείλουν να είναι εγγεγραμμένοι σε μητρώα σύμφωνα με τις διατάξεις της οδηγίας 92/90/ΕΟΚ του Συμβουλίου(4).Άρθρο 61. Τα κράτη μέλη πραγματοποιούν στο έδαφός τους επίσημες έρευνες προκειμένου να ανιχνεύσουν την παρουσία του επιβλαβούς οργανισμού στο έδαφός τους και να αποφανθούν εάν υπάρχουν ενδείξεις μόλυνσης από τον επιβλαβή οργανισμό.2. Με την επιφύλαξη των διατάξεων του άρθρου 16 παράγραφος 1 της οδηγίας 2000/29/EΚ, τα αποτελέσματα των εν λόγω ερευνών, που προβλέπονται στην πρώτη παράγραφο, κοινοποιούνται στην Επιτροπή και τα λοιπά κράτη μέλη, μέχρι την 1η Νοεμβρίου 2003.Άρθρο 7Τα κράτη μέλη θα προασαρμόσουν, το αργότερο έως τις 31 Οκτωβρίου 2002, τα μέτρα που θέσπισαν για να προστατευθούν από την είσοδο και την εξάπλωση του επιβλαβούς οργανισμού κατά τρόπο ώστε τα μέτρα να συμμορφούνται στην παρούσα απόφαση, ενημερώνουν δε πάραυτα την Επιτροπή για τα προσαρμοσθέντα μέτρα.Άρθρο 8Η παρούσα απόφαση θα επανεξεταστεί το αργότερο έως τις 31 Δεκεμβρίου 2003.Άρθρο 9Η παρούσα απόφαση απευθύνεται στα κράτη μέλη.Βρυξέλλες, 19 Σεπτεμβρίου 2002.Για την ΕπιτροπήDavid ByrneΜέλος της Επιτροπής(1) ΕΕ L 169 της 10.7.2000, σ. 1.(2) ΕΕ L 116 της 3.5.2002, σ. 16.(3) ΕΕ L 4 της 8.1.1993, σ. 22.(4) ΕΕ L 344 της 26.11.1992, σ. 38.ΠΑΡΑΡΤΗΜΑ1A. Με την επιφύλαξη των διατάξεων του παραρτήματος III μέρος A σημείο 2 και του παραρτήματος IV μέρος A τμήμα 1 σημεία 11.1, 39 και 40 της οδηγίας 2000/29/EΚ, τα ευπαθή φυτά καταγωγής Ηνωμένων Πολιτειών της Αμερικής, πρέπει να συνοδεύονται από το πιστοποιητικό, που αναφέρεται στο άρθρο 7 ή 8 της οδηγίας 2000/29/EΚ.α) στο οποίο θα εμφαίνεται ότι κατάγονται από περιοχές στις οποίες δεν είναι γνωστή η εμφάνιση μη ευρωπαϊκών απομονωθέντων στελεχών του. Η ονομασία της περιοχής πρέπει να αναγράφεται στο εν λόγω πιστοποιητικό, στη στήλη "τόπος καταγωγής", ήβ) το οποίο έχει εκδοθεί μετά από επίσημη διαπίστωση ότι δεν προέκυψαν ενδείξεις της παρουσίας μη ευρωπαϊκών απομονωθέντων στελεχών του επιβλαβούς οργανισμού, σε ευπαθή φυτά στον τόπο παραγωγής, κατά τις επίσημες επιθεωρήσεις, συμπεριλαμβανομένων των εργαστηριακών δοκιμών τυχόν ύποπτων συμπτωμάτων που διαξάγονται από την έναρξη του τελευταίου πλήρους κύκλου της βλάστησης.Επιπλέον, το πιστοποιητικό εκδίδεται μόνο μετά τη λήψη αντιπροσωπευτικών δειγμάτων φυτών πριν από την αποστολή, την επιθεώρησή τους και τη διαπίστωση, κατά τις ανωτέρω επιθεωρήσεις, ότι είναι απαλλαγμένα από μη ευρωπαϊκά απομονωθέντα στελέχη του επιβλαβούς οργανισμού. Το τελευταίο αυτό θα μνημονεύεται στο πιστοποιητικό, στη στήλη "πρόσθετη δήλωση", με την ένδειξη "αναγνωρίστηκε ως απαλλαγμένο από μη ευρωπαϊκά απομονωθέντα στελέχη του Phytophthora ramorum Werres, De Cock &  Man in 't Veld sp. nov.".1B. Tα αναφερόμενα στο σημείο 1Α εισαγόμενα ευπαθή φυτά επιτρέπεται να διακινούνται εντός της Κοινότητας εφόσον συνοδεύονται από φυτοϋγειονομικό διαβατήριο που έχει συνταχθεί και εκδοθεί σύμφωνα με τις διατάξεις της οδηγίας 92/105/ΕΟΚ της Επιτροπής, στο οποίο βεβαιώνεται ότι διεξήχθησαν οι αναφερόμενες στο άρθρο 3.1 επιθεωρήσεις.2. Η ευπαθής ξυλεία καταγωγής Ηνωμένων Πολιτειών Αμερικής πρέπει να συνοδεύεται από το πιστοποιητικό που αναφέρεται στο άρθρο 7 ή το άρθρο 8 της οδηγίας 2000/29/EΚ:α) στο οποίο εμφαίνεται ότι κατάγεται από περιοχές στις οποίες δεν είναι γνωστή η εμφάνιση μη ευρωπαϊκών απομονωθέντων στελεχών του επιβλαβούς οργανισμού. Η ονομασία της περιοχής πρέπει να αναγράφεται στο εν λόγω πιστοποιητικό, στη στήλη "τόπος καταγωγής", ήβ) το οποίο έχει εκδοθεί μετά από επίσημη επαλήθευση ότι η ξυλεία έχει αποφλοιωθεί και:i) υποβληθεί σε πρίση ώστε να αφαιρεθεί εντελώς η στρόγγυλη επιφάνειά της, ήii) η περιεκτικότητα της ξυλείας σε ύδωρ δεν υπερβαίνει το 20 %, εκφραζόμενη ως ποσοστό τοις εκατό ξηράς ύλης, ήiii) ότι η ξυλεία έχει απολυμανθεί με κατάλληλη επεξεργασία με θερμό αέρα ή θερμό νερό,ήγ) στην περίπτωση πριστής ξυλείας με ή χωρίς προσκολλημένα υπολείμματα φλοιού, εάν τεκμαίρεται από σήμανση "Kiln-dried" (ξήρανση σε κλίβανο), "KD" ή άλλη διεθνώς αναγνωριζόμενη σήμανση αποτιθέμενη στην ξυλεία ή στη συσκευασία της, σύμφωνα με την τρέχουσα εμπορική πρακτική, ότι έχει υποστεί ξήρανση σε κλίβανο ώστε να επιτευχθεί μικρότερη από 20 % περιεκτικότητα σε υγρασία, εκφραζόμενη ως ποσοστό τοις εκατό ξηράς ύλης, κατά τη στιγμή της μεταποίησης, μέσω κατάλληλου προγράμματος συνδυασμού χρόνου/θερμοκρασίας.3. Τα φυτά Rhododendron spp., διαφορετικά από Rhododendron simsii Planch., και Viburnum spp., εκτός των καρπών και των σπόρων προς σπορά, καταγωγής Κοινότητας, επιτρέπεται να διακινούνται από τον τόπο παραγωγής τους μόνο εφόσον συνοδεύονται από φυτοϋγειονομικό διαβατήριο, όπως αναφέρεται στο σημείο 1 του παρόντος παραρτήματος, και:α) κατάγονται από περιοχές στις οποίες δεν είναι γνωστή η εμφάνιση ευρωπαϊκών απομονωθέντων στελεχών του επιβλαβούς οργανισμού, ήβ) δεν διαπιστώθηκαν ενδείξεις παρουσίας ευρωπαϊκών απομονωθέντων στελεχών του επιβλαβούς οργανισμού στα ανωτέρω φυτά στον τόπο παραγωγής, κατά τις επίσημες επιθεωρήσεις, από την έναρξη του τελευταίου πλήρους κύκλου της βλάστησης, συμπεριλαμβανομένων των εργαστηριακών δοκιμών τυχόν ύποπτων συμπτωμάτων που διαξάγονται τουλάχιστον μία φορά σε ενδεδειγμένες χρονικές στιγμές όταν τα φυτά ευρίσκονται σε ενεργό περίοδο βλάστησης, ήγ) σε περίπτωση που προέκυψαν ενδείξεις παρουσίας ευρωπαϊκών απομονωθέντων στελεχών του επιβλαβούς οργανισμού στα ανωτέρω φυτά στον τόπο παραγωγής, υλοποιήθηκαν ενδεδειγμένες διαδικασίες με στόχο την εκρίζωση του επιβλαβούς οργανισμού, που συνίσταντο τουλάχιστον στην καταστροφή των προσβληθέντων φυτών και όλων των ευπαθών φυτών σε ακτίνα 2 μέτρων από τα προσβεβλημένα, και- για όλα τα ευπαθή φυτά σε ακτίνα 10 μέτρων από τα προσβεβλημένα και τυχόν εναπομένοντα φυτά από την προσβεβλημένη παρτίδα, τα φυτά κρατήθηκαν στον τόπο παραγωγής, διεξάχθηκαν δε επιπρόσθετες επιθεωρήσεις τουλάχιστον δύο φορές στο διάστημα των δύο μηνών μετά τη διαπίστωση της παρουσίας όταν τα φυτά ευρίσκονται σε ενεργό περίοδο βλάστησης και, κατά τις εν λόγω επιθεωρήσεις, ευρέθη ότι ήσαν απαλλαγμένα από τον επιβλαβή οργανισμό,- για όλα τα άλλα ευπαθή φυτά στον τόπο παραγωγής, αυτά υποβλήθηκαν σε εμπεριστατωμένη επανεπιθεώρηση μετά τη διαπίστωση της παρουσίας και, κατά τις εν λόγω επιθεωρήσεις, ευρέθη ότι ήσαν απαλλαγμένα από τον επιβλαβή οργανισμό.